**-สำเนา-**

**บันทึกรายงานการประชุมสภาองค์การบริหารส่วนตำบลนาดี**

**การประชุมสมัยสามัญ สมัยที่ 3 ประจำปี พ.ศ. 2564**

**วันที่ 13 สิงหาคม 2564 เวลา 09.00 น.**

**ณ ห้องประชุมสภาองค์การบริหารส่วนตำบลนาดี**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสุมาลย์ ปลดปลิด | ประธานสภาฯ | สุมาลย์ ปลดปลิด |  |
| 2 | นางสาวแก้วสุดา แก้วโสม | รองประธานสภา อบต.นาดี | แก้วสุดา แก้วโสม |  |
| 3 | นางสาวกัลยรัตน์ ภูกระทาน | ส.อบต. ม. 1 | กัลยรัตน์ ภูกระทาน |  |
| 4 | นางสาวรัศมี ศรีจำปา | ส.อบต. ม. 2 | รัศมี ศรีจำปา |  |
| 5 | นางมลิวรรณ ภูงามเงิน | ส.อบต. ม. 2 | มลิวรรณ ภูงามเงิน |  |
| 6 | นายเกียรติศักดิ์ หาระมี | ส.อบต. ม. 3 | เกียรติศักดิ์ หาระมี |  |
| 7 | นายมงคลพัฒน์ หาระมี | ส.อบต. ม. 3 | มงคลพัฒน์ หาระมี |  |
| 8 | นายบุญทัน ภูงามเงิน | ส.อบต. ม. 4 | บุญทัน ภูงามเงิน |  |
| 9 | นางสาวดวงกมล ภูกิ่งเพชร | ส.อบต. ม. 4 | ดวงกมล ภูกิ่งเพชร |  |
| 10 | นายวัฒนา ภูหวน | ส.อบต. ม. 5 | วัฒนา ภูหวน |  |
| 11 | นางสาวโสภา ภูสามี | ส.อบต. ม. 6 | โสภา ภูสามี |  |
| 12 | นายเฉลียว สายเสมา | ส.อบต. ม. 6 | เฉลียว สายเสมา |  |
| 13 | นายธนูศิลป์ ภูคงน้ำ | ส.อบต. ม. 8 | ธนูศิลป์ ภูคงน้ำ |  |
| 14 | นายสุดใจ สมบูรณ์ | ส.อบต. ม. 9 | สุดใจ สมบูรณ์ |  |
| 15 | จ่าสิบเอกบุญล้อม ภูสมศรี | ส.อบต. ม. 9 | บุญล้อม ภูสมศรี |  |
| 16 | นางณัฏฐกฤตญา ภูโชคชัย | เลขานุการสภา อบต. นาดี | ณัฏฐกฤตญา ภูโชคชัย |  |

**ผู้ไม่มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายอรรถพล ไชยมัฌชิม | ส.อบต. หมู่ 1 | - | ขาดการประชุม |

**ผู้เข้าร่วมการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นางณัฏฐกฤตญา ภูโชคชัย | ปลัด อบต.นาดี ปฏิบัติหน้าที่ นายก อบต.นาดี | ณัฏฐกฤตญา ภูโชคชัย |  |
| 2 | นางอัมภาพร ภูจุไร | รองปลัดฯ | อัมภาพร ภูจุไร |  |
| 3 | นายยุคนธร ภูโชคชัย | ผอ.กองคลัง | ยุคนธร ภูโชคชัย |  |
| 4 | นายนิพนธ์ กองคำ | ผอ.กองช่าง | นิพนธ์ กองคำ |  |
| 5 | นางสาวสุธิดา หนองภักดี | นักจัดการงานทั่วไป | สุธิดา หนองภักดี |  |
| 6 | นางสาวทรงพรรณ ภูงามเงิน | นักวิเคราะห์ฯ | ทรงพรรณ ภูงามเงิน |  |

**เริ่มประชุม -** เวลา 09.00 น.

- เมื่อครบองค์ประชุมแล้วประธานในที่ประชุมจุดธูปเทียนบูชาพระรัตนตรัย และประธานกล่าวเปิดประชุมตามวาระต่อไป

**นางณัฏฐกฤตญา ภูโชคชัย** - อ่านประกาศสภาองค์การบริหารส่วนตำบลนาดี เรื่อง เรียก**เลขานุการสภาฯ**  ประชุมสภาฯ สมัยสามัญ สมัยที่ 3 ประจำปี พ.ศ. 2564 ตาม มาตรา 53 แห่งพระราชบัญญัติสภาตำบลและองค์การบริหารส่วน ตำบล พ.ศ. 2537 แก้ไขเพิ่มเติมถึงฉบับปัจจุบัน ประกอบกับข้อ 11 (3) ข้อ 20 และข้อ 24 แห่งระเบียบกระทรวงมหาดไทยว่าด้วย ข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง ปัจจุบัน และตามมติที่ประชุมสภาองค์การบริหารส่วนตำบลนาดี ในการประชุม สมัยสามัญ สมัยที่ 4 ประจำปี พ.ศ. 2563 ได้กำหนดสมัยประชุม สมัยสามัญ สมัยที่ 3 ประจำปี พ.ศ. 2564 ในเดือนสิงหาคม 2564 ระหว่างวันที่ 1 – 15 สิงหาคม 2564 โดยมีกำหนดไม่เกิน 15 วัน องค์การบริหารส่วนตำบลนาดี จึงเรียกประชุมสภาองค์การบริหารส่วน ตำบลนาดี สมัยสามัญ สมัยที่ 3 ประจำปี พ.ศ. 2564 ในระหว่าง วันที่ 1 - 15 สิงหาคม 2564 โดยมีกำหนดไม่เกิน 15 วัน เวลา 09.00 น.เป็นต้นไป ณ ห้องประชุมสภาองค์การบริหารส่วนตำบลนาดี

จึงประกาศให้ทราบโดยทั่วกัน ประกาศ ณ วันที่ 23 เดือนกรกฎาคม พ.ศ. 2564 ลงชื่อนายสุมาลย์ ปลดปลิด ประธานสภาองค์การ บริหารส่วนตำบลนาดี

# **ระเบียบวาระที่ 1 เรื่องที่ประธานจะแจ้งต่อที่ประชุม**

# **นายสุมาลย์ ปลดปลิด** 1. เรื่องการจัดตั้งโรงพยาบาลสนามระดับชุมชนในตำบลนาดี

# **ประธานสภาฯ** - ตามที่รัฐบาลได้ให้ทาง อปท. ได้กำหนดให้ท้องถิ่นดำเนินการจัดตั้ง โรงพยาบาลสนามชุมชนในระดับตำบล ซึ่ง เมื่อวันที่ 4 สิงหาคม 2564 ผมก็ได้เข้าร่วมประชุมเพื่อดำเนินการจัดตั้งโรงพยาบาลสนามชุมชนใน ระดับตำบล ที่ ที่โรงพยาบาลส่งเสริมสุขภาพตำบลบ้านปอแดงว่า สถานที่จัดตั้งโรงพยาบาลสนามของตำบล เราได้ผ่านการประชาคม จากประชาชนแล้ว ก็ให้ดำเนินการจัดตั้งอยู่ในวัดสว่างชัยศรี หมู่ 4 ส่วนในเรื่องรายละเอียดต่างๆ ในการดำเนินงานก็ขอมอบให้ทางฝ่าย บริหารเป็นผู้ชี้แจงรายละเอียดครับ

# 

**นางณัฏฐกฤตญา ภูโชคชัย** - เรียนประธานสภาฯที่เคารพและสมาชิกสภาฯ ผู้ทรงเกียรติทุกท่าน

**ปลัด อบต.นาดี ปฏิบัติหน้าที่ นายก อบต.นาดี** ค่ะ ดิฉันนางณัฏฐกฤตญา ภูโชคชัย ปลัดองค์การบริหารส่วนตำบล

นาดีปฏิบัติหน้าที่ นายกองค์การบริหารส่วนตำบลนาดี ก็ขอนำเรียน รายละเอียดเกี่ยวกับการจัดตั้งโรงพยาบาลสนามชุมชนในระดับตำบล (Community Isolation) หรือเรียกย่อๆ ว่า CI ค่ะ หนังสือจากกรม ส่งเสริมการปกครองส่วนท้องถิ่น ก็มาหลายฉบับมาก แต่ละฉบับก็จะ ให้ อปท. ดำเนินการจัดตั้ง โดยอ้างถึงหนังสือด่วนที่สุด ที่ กส 0023.17/ว3809 ลงวันที่ 29 กรกฎาคม 2564 เรื่องการดำเนินการ และการใช้จ่ายงบประมาณในการดำเนินการป้องกันและควบคุมโรค ติดเชื้อไวรัสโคโรนา 2019 (โควิด-19) ประเภทการจัดตั้งศูนย์พักคอย (Community Isolation) ตามที่อำเภอได้แจ้งซักซ้อมแนวทางการ ดำเนินการและการใช้จ่ายงบประมาณในการดำเนินการป้องกันและ

ควบคุมโรคติดเชื้อไวรัสโคโรนา 2019 (โควิด-19) ซึ่งเป็นแนวทางใน การใช้จ่ายงบประมาณของกระทรวงมหาดไทย ความละเอียดแจ้งแล้ว นั้น จังหวัดกาฬสินธุ์พิจารณาแล้วเห็นว่าเพื่อการดำเนินการและการใช้ จ่ายงบประมาณในการดำเนินการป้องกันและควบคุมโรคติดเชื้อไวรัส โคโรนา 2019 (โควิด-19) ประเภทการจัดตั้งศูนย์พักคอย (Community Isolation) เป็นไปด้วยความเรียบร้อยและไม่ซ้ำซ้อน กับการใช้จ่ายงบประมาณของหน่วยงานที่เกี่ยวข้องในพื้นที่ ดำเนินการจัดตั้งศูนย์พักคอย (Community Isolation) โดยให้ องค์กรปกครองส่วนท้องถิ่น รับผิดชอบดังนี้

1. รับผิดชอบด้านโครงสร้างพื้นฐานของสถานที่ เช่น ห้องน้ำ ห้องส้วม ของผู้ป่วยและฉากผนังกั้นระหว่างผู้ป่วยชายหญิง เป็นต้น

2. รับผิดชอบด้านสาธารณูปโภคของสถานที่ เช่น ระบบไฟฟ้า ระบบ น้ำประปา ระบบการสื่อสาร (โทรศัพท์และอินเตอร์เน็ต) เป็นต้น

3. รับผิดชอบค่าตอบแทนสำหรับเจ้าหน้าที่ขององค์กรปกครองส่วน ท้องถิ่น และอาสาสมัครป้องกันภัยฝ่ายพลเรือน (อปพร.) ที่องค์กร ปกครองส่วนท้องถิ่นมีคำสั่งให้ปฏิบัติหน้าที่ในศูนย์พักคอย (Community Isolation)

# 4. การดำเนินการตามมาตรการจัดการขยะในช่วงสถานการณ์การแพร่ ระบาดของโรคติดเชื้อไวรัสโคโรนา 2019 (โควิด-19)

# 5. หรือดำเนินการอื่นๆ แต่ต้องไม่ซ้ำซ้อนกับการใช้จ่ายงบประมาณ ของหน่วยงานอื่นๆและก็จะมีหนังสือสั่งการมาจากกรมหลายฉบับมาก ค่ะ ที่สั่งให้เราต้องรีบดำเนินการจัดตั้งศูนย์พักคอย หรือโรงพยาบาล สนามชุมชนระดับตำบล เพราะคนที่ติดส่วนมากจะเดินทางมาจาก พื้นที่สีแดง ส่วนมากก็มีแต่ลูกหลานเราไปทำงานที่นั้น พอโรงงานปิด ไม่มีงานทำก็จำเป็นต้องเดินทางกลับภูมิลำเนา ซึ่งเรื่องนี้ก็ขอฝากให้ ท่านสมาชิกสภาฯ ทุกท่าน ช่วยดูแลพี่น้องประชาชนในตำบลเราด้วย นะคะ เพราะเราทำงานกันแบบภาคีเครือข่ายกับทาง โรงพยาบาล ส่งเสริมสุขภาพตำบลบ้านปอแดง ของเราตลอด มีอะไรเราก็ปรึกษา กับกับทาง ผู้อำนวยการโรงพยาบาลส่งเสริมสุขภาพตำบลบ้านปอแดง และฝ่ายปกครอง

**มติที่ประชุม** - รับทราบ

**นายสุมาลย์ ปลดปลิด** - เรื่องที่จะแจ้งให้ทราบ วันนี้ มีผู้ขอเข้าร่วมประชุม ซึ่งเป็น**ประธานสภาฯ** บุคคลภายนอก ก็สามารถเข้ามาร่วมรับฟังและก็ให้ดำเนินการตาม ระเบียบการประชุมสภาฯ ของเรา ก็คือนายเด่นชัย ภูลายดอก ประชาชน หมู่ 7 ครับ ซึ่งผมก็ขออนุญาตให้เข้ารับฟังได้ตามระเบียบ ครับ

**มติที่ประชุม** - รับทราบ

**ระเบียบวาระที่ 2 เรื่องรับรองรายงานการประชุมครั้งที่แล้ว**

**นายสุมาลย์ ปลดปลิด** - มีสมาชิกสภาฯ ท่านใดจะแก้ไขข้อความตรงใดอีกหรือไม่ครับ

**ประธานสภาฯ** ผมขอแก้ไขหน้า 1 นางสาวดวงกมล ภูกิ่งเพชร สมาชิกสภาฯ หมู่ 5 ขอเปลี่ยนเป็นหมู่ 4 ครับ ถ้าไม่มีผมขอมติที่ประชุมรับรองรายงาน การประชุมสภาฯ สมัยสามัญ สมัยที่ 2 เมื่อวันที่ 15 มิถุนายน 2564 โปรดยกมือครับ

# **มติที่ประชุม** - เห็นชอบ 13 เสียง

# - ไม่เห็นชอบ - เสียง

# มีมติรับรองรายงานการประชุมสมัยสามัญ สมัยที่ 2 ประจำปี พ.ศ. 2564 เมื่อวันที่ 15 มิถุนายน 2564 มติเห็นชอบเป็นเอกฉันท์

**ระเบียบวาระที่ 3** **-** **กระทู้ถาม**

**นายสุมาลย์ ปลดปลิด -** เชิญท่านจ่าสิบเอกบุญล้อม ภูสมศรีครับ

**ประธานสภาฯ**

**จ่าสิบเอกบุญล้อม ภูสมศรี** - เรียนประธานสภาฯที่เคารพและสมาชิกผู้ทรงเกียรติทุกท่านครับ

**ส.อบต. หมู่ 9**  ผมจ่าสิบเอกบุญล้อม ภูสมศรี สมาชิกสภาฯ หมู่ 9 ขอติงท่าน ประธานสภาฯ ในเรื่องของวาระการประชุม ผมขอเพิ่มวาระ ปรึกษาหารือครับ ไม่ใช่กระทู้ถาม วาระปรึกษาหารือ เป็นวาระของ การหารือ ปรึกษากัน ไม่ใช่การตั้งคำถามครับ เช่น ปรึกษาหารือกัน ก่อนว่า โครงสร้างพื้นฐานอยากทราบเหตุผลว่าทำไมไม่บรรจุไว้ใน ข้อบัญญัติงบประมาณรายจ่ายประจำปีงบประมาณ พ.ศ. 2565 ครับ

**นายสุมาลย์ ปลดปลิด -** วาระนี้ เป็นวาระกระทู้ถาม วาระของเรื่องงบประมาณเป็นวาระที่ 5 **ประธานสภาฯ** ผมจะขอตอบเรื่องวาระที่ 3 คำว่ากระทู้ถาม ไม่ใช่วาระปรึกษาหารือ ครับ ซึ่งก็ขอให้ท่านจ่าสิบเอกบุญล้อม ภูสมศรี ได้กลับไปอ่านระเบียบ กระทรวงมหาดไทยว่าข้อข้อบังคับการประชุมสภาท้องถิ่น พ.ศ.2547 แก้ไขเพิ่มเติม ฉบับที่ 2 พ.ศ. 2554 ข้อ 27 การจัดระเบียบวาระการ ประชุม ก็ขอให้ท่านได้ไปอ่านนะครับ เพราะในระเบียบ วาระการ ปรึกษาหารือ ไม่มีครับ หรือถ้าท่านอยากปรึกษาหารือ ก็สามารถถาม หรือปรึกษาในระเบียบวาระอื่นๆ ได้ครับ

**มติที่ประชุม** - รับทราบ

**ระเบียบวาระที่ 4** - **เรื่องที่คณะกรรมการสภาท้องถิ่นตั้งขึ้นพิจารณาเสร็จแล้ว**

- ไม่มี

**ระเบียบวาระที่ 5**  - **เรื่องที่เสนอใหม่**

**นายสุมาลย์ ปลดปลิด 5.1 การเสนอขอความเห็นชอบร่างข้อบัญญัติงบประมาณรายจ่ายประธานสภาฯ ประจำปีงบประมาณ พ.ศ. 2565 (วาระที่ 1) รับหลักการ**

เชิญฝ่ายบริหารครับ

# **นางณัฏฐกฤตญา ภูโชคชัย** - เรียนประธานสภาฯ ที่เคารพและสมาชิกผู้ทรงเกียรติทุกท่านค่ะ

# **ปลัด อบต.นาดี ปฏิบัติหน้าที่ นายก อบต.นาดี** ดิฉันนางณัฏฐกฤตญา ภูโชคชัย ปลัดองค์การบริหารส่วนตำบลนา ดี ปฏิบัติหน้าที่นายกองค์การบริหารส่วนตำบลนาดี คำแถลง งบประมาณประกอบงบประมาณรายจ่ายประจำปีงบประมาณ พ.ศ. 2565 ท่านประธานสภาฯ และสมาชิกสภาองค์การบริหาร ส่วนตำบลนาดี ทุกท่าน

บัดนี้ ถึงเวลาที่คณะผู้บริหารขององค์การบริหารส่วน ตำบลนาดี จะได้เสนอร่างข้อบัญญัติงบประมาณรายจ่ายประจำปี ต่อสภาองค์การบริหารส่วนตำบลนาดีอีกครั้งหนึ่ง ฉะนั้น ในโอกาส นี้ คณะผู้บริหารขององค์การบริหารส่วนตำบลนาดี จึงขอชี้แจงให้ ท่านประธานสภาและสมาชิกทุกท่านได้ทราบถึงสถานะการคลัง ตลอดจนหลักการและแนวนโยบายการดำเนินการ ใน ปีงบประมาณ พ.ศ. 2565 ดังต่อไปนี้

# **1. สถานะการคลัง**

# 1.1 งบประมาณรายจ่ายทั่วไป

# ในปีงบประมาณ พ.ศ. 2564 ณ วันที่ 31 กรกฎาคม พ.ศ. 2564 องค์การบริหารส่วนตำบลนาดี

# มีสถานะการเงินดังนี้

# 1.1.1 เงินฝากธนาคารทั้งสิ้น 29,471,230.22 บาท

# 1.1.2 เงินสะสม 8,549,876.16 บาท

# 1.1.3 ทุนสำรองเงินสะสม 8,454,357.10 บาท

# 1.1.4 รายการกันเงินไว้แบบก่อหนี้ผูกพันและยังไม่ได้เบิกจ่าย จำนวน - โครงการ

# รวม - บาท

# 1.1.5 รายการที่ได้กันเงินไว้โดยยังไม่ได้ก่อหนี้ผูกพัน จำนวน - โครงการ รวม - บาท

# 1.2 เงินกู้คงค้าง - บาท

# **2. การบริหารงบประมาณในปีงบประมาณ พ.ศ. 2564**

# (1) รายรับจริงทั้งสิ้น 32,179,274.60 บาท ( ณ 31 กรกฎาคม พ.ศ. 2564 ) ประกอบด้วย

# หมวดภาษีอากร 10,402.09 บาท

# หมวดค่าธรรมเนียม ค่าปรับ และใบอนุญาต 97,601.38 บาท

# หมวดรายได้จากทรัพย์สิน 17,168.28 บาท

# หมวดรายได้จากสาธารณูปโภคและการพาณิชย์ 869,712.00 บาท

# หมวดรายได้เบ็ดเตล็ด 390,175.00 บาท

# หมวดรายได้จากทุน 1,300.00 บาท

# หมวดภาษีจัดสรร 14,446,274.36 บาท

# หมวดเงินอุดหนุนทั่วไป 16,326,641.49 บาท

# (2) เงินอุดหนุนที่รัฐบาลให้โดยระบุวัตถุประสงค์ - บาท

# **3. งบเฉพาะการ**

# ประเภทกิจการ……….- ………….. กิจการ………- ……………..

# ปีงบประมาณ พ.ศ. … - …. มีรายรับจริง…………-………..….บาท รายจ่ายจริง ..…..….-.………. บาท

# กู้เงินจากธนาคาร / กสท. / อื่นๆ จำนวน ....………-………. บาท

# ยืมเงินสะสมจากเทศบาล จำนวน ....………-………. บาท กำไรสุทธิ จำนวน ....………-………. บาท

# เงินฝากธนาคารทั้งสิ้น ณ วันที่ .....................-......................... จำนวน ....………-………. บาท

# ทรัพย์จำนำจำนวน .………-………. บาท

# **คำแถลงงบประมาณ**

# **ประจำปีงบประมาณพ.ศ. 2565**

# **ขององค์การบริหารส่วนตำบลนาดี**

# **อำเภอยางตลาด จังหวัดกาฬสินธุ์**

# **รายรับ**

|  |  |  |  |
| --- | --- | --- | --- |
| **รายรับ** | **รายรับจริง****ปี 2563** | **ประมาณการ****ปี 2564** | **ประมาณการ****ปี 2565** |
| **รายได้จัดเก็บเอง** |  |  |  |
| หมวดภาษีอากร | 5,478.36 | 122,000 | 106,000 |
| หมวดค่าธรรมเนียม ค่าปรับ และใบอนุญาต | 108,630 | 102,200 | 109,200 |
| หมวดรายได้จากทรัพย์สิน | 130,141.46 | 143,800 | 136,600 |
| หมวดรายได้จากสาธารณูปโภคและการพาณิชย์ | 1,290,937 | 930,000 | 1,390,000 |
| หมวดรายได้เบ็ดเตล็ด | 142,893.25 | 284,400 | 150,200 |
| หมวดรายได้จากทุน | 750 | 1,000 | 1,000 |
| รวมรายได้จัดเก็บเอง | 1,678,830.07 | 1,583,400 | 1,893,000 |
| **รายได้ที่รัฐบาลเก็บแล้วจัดสรรให้องค์กรปกครอง****ส่วนท้องถิ่น** |  |  |  |
| หมวดภาษีจัดสรร | 15,745,011.62 | 18,685,300 | 18,800,000 |
| **รวมรายได้ที่รัฐบาลเก็บแล้วจัดสรรให้องค์กร****ปกครองส่วนท้องถิ่น** | 15,745,011.62 | 18,685,300 | 18,800,000 |
| รายได้ที่รัฐบาลอุดหนุนให้องค์กรปกครองส่วนท้องถิ่น |  |  |  |
| หมวดเงินอุดหนุนทั่วไป |  |  | 20,820,600 |
| -เงินอุดหนุนทั่วไปเพื่อดำเนินการตามอำนาจหน้าที่ | 19,489,805.82 | 20,482,470 | 3,261,355 |
| -เงินอุดหนุนทั่วไประบุวัตถุประสงค์ |  |  | 17,559,245 |
| รวมรายได้ที่รัฐบาลอุดหนุนให้องค์กรปกครองส่วนท้องถิ่น | 19,489,805.82 | 20,482,470 | 20,820,600 |
| **รวม** | 36,913,647.51 | 40,751,170 | 41,513,600 |

# **คำแถลงงบประมาณ**

# **ประกอบงบประมาณรายจ่ายประจำปีงบประมาณ พ.ศ. 2565**

# **ขององค์การบริหารส่วนตำบลนาดี**

# **อำเภอยางตลาด จังหวัดกาฬสินธุ์**

# **รายจ่าย**

|  |  |  |  |
| --- | --- | --- | --- |
| **รายจ่าย** | **รายจ่ายจริง****ปี 2563** | **ประมาณการ****ปี 2564** | **ประมาณการ****ปี 2565** |
| จ่ายจากงบประมาณ |  |  |  |
| งบกลาง | 9,180,232.73 | 10,636,583.00 | 11,244,975 |
| งบบุคลากร (หมวดเงินเดือน ค่าจ้างประจำ และค่าจ้างชั่วคราว) | 12,643,464.00 | 15,019,920.00 | 15,501,180 |
| งบดำเนินงาน (หมวดค่าตอบแทน ใช้สอยและวัสดุ และหมวดค่าสาธารณูปโภค) | 8,477,825.76 | 12,272,970.00 | 12,899,045 |
| งบลงทุน (หมวดค่าครุภัณฑ์ ที่ดินและสิ่งก่อสร้าง) | 86,363.00 | 1,120,697.00 | 46,000 |
| งบเงินอุดหนุน (หมวดเงินอุดหนุน) | 1,391,600.00 | 1,701,000.00 | 1,822,400 |
| **รวมจ่ายจากงบประมาณ** | 31,778,698.06 | 40,751,170.00 | 41,513,600 |

# **บันทึกหลักการและเหตุผล**

# **ประกอบร่างข้อบัญญัติงบประมาณรายจ่าย**

# **ประจำปีงบประมาณ พ.ศ. 2565 ขององค์การบริหารส่วนตำบลนาดี**

# **อำเภอยางตลาด จังหวัดกาฬสินธุ์**

# **หลักการ**

|  |  |
| --- | --- |
| **ด้าน** | **ยอดรวม** |
| **ด้านบริหารงานทั่วไป** | **16,380,980** |
| แผนงานบริหารทั่วไป | 16,365,980 |
| แผนงานการรักษาความสงบภายใน | 15,000 |
| **ด้านบริการชุมชนและสังคม** | **13,857,645** |
| แผนงานการศึกษา | 8,113,325 |
| แผนงานสาธารณสุข | 492,200 |
| แผนงานสังคมสงเคราะห์ | - |
| แผนงานสร้างความเข้มแข็งของชุมชน | 110,000 |
| แผนงานการศาสนา วัฒนธรรม และนันทนาการ | 150,000 |
| แผนงานเคหะและชุมชน | 4,992,120 |
| **ด้านการเศรษฐกิจ** | **30,000** |
| แผนงานการเกษตร | 30,000 |
| แผนงานอุตสาหกรรมและการโยธา | - |
| แผนงานการพาณิชย์ | - |
| **ด้านการดำเนินงานอื่น** | **11,244,975** |
| แผนงานงบกลาง | 11,244,975 |
| **งบประมาณรายจ่ายทั้งสิ้น** | **41,513,600** |

# **เหตุผล**

# เพื่อใช้ในการดำเนินงานตามนโยบายขององค์การบริหารส่วนตำบลนาดี ที่ได้วางแผนไว้ตามแผนพัฒนาท้องถิ่นห้าปี (พ.ศ.2561-2565) ตลอดปีงบประมาณ พ.ศ. 2565 จึงเสนอร่างข้อบัญญัติงบประมาณ

# รายจ่ายประจำปีงบประมาณ พ.ศ. 2565 เพื่อสมาชิกสภาองค์การบริหารส่วนตำบลนาดี พิจารณาเห็นชอบต่อไป ส่วนในรายละเอียดต่อไป ขอมอบให้รองปลัดองค์การบริหารส่วนตำบลนาดี เป็นผู้ชี้แจงเพิ่มเติมค่ะ

# **นางอัมภาพร ภูจุไร** - เรียนประธานสภาฯ ที่เคารพและสมาชิกสภาฯ ผู้ทรงเกียรติทุก

# **รองปลัดฯ** ท่านค่ะ ดิฉันนางอัมภาพร ภูจุไร รองปลัดองค์การบริหารส่วน ตำบลนาดี ขอชี้แจงรายละเอียด ดังนี้ค่ะ ก็ขอให้ดูตามเอกสารไป พร้อมๆ กันค่ะ

# **รายการเงินอุดหนุนทั่วไประบุวัตถุประสงค์ ประจำปีงบประมาณ พ.ศ. 2565**

# **องค์การบริหารส่วนตำบลนาดี อำเภอยางตลาด จังหวัดกาฬสินธุ์**

# 1. เงินสมทบกองทุนประกันสังคม ผู้ช่วยครูผู้ดูแลเด็กฯ (น.51) จำนวน 88,320 บาท

# 2. เงินสำหรับสนับสนุนการสร้างหลักประกันรายได้แก่ผู้สูงอายุ (น.52) จำนวน 7,825,200 บาท

# 3. เงินสำหรับสนับสนุนสวัสดิการทางสังคมแก่ผู้พิการหรือผู้ทุพพลภาพ (น.52) จำนวน 1,932,000 บาท

# 4. เงินเดือนพนักงานส่วนตำบลตำแหน่ง ครู คศ.2 จำนวน 5 อัตรา (น.21) จำนวน 1,843,680 บาท

# 5. เงินเดือนพนักงานส่วนตำบลตำแหน่ง ครู คศ.1 จำนวน 1 อัตรา (น.21) จำนวน 12,400 บาท

# 6. เงินวิทยฐานะพนักงานส่วนตำบลตำแหน่ง ครู คศ.2 จำนวน 5 อัตรา (น.22) จำนวน 210,000 บาท

# 7. ค่าตอบแทนผู้ช่วยครูผู้ดูแลเด็ก จำนวน 9 อัตรา (น.22) จำนวน 1,015,200 บาท

# 8. เงินเพิ่มค่าครองชีพผู้ช่วยครูผู้ดูแลเด็ก จำนวน 10 อัตรา (น.23) จำนวน 216,000 บาท

# 9. เงินช่วยเหลือการศึกษาบุตรของพนักงานครู (น.24) จำนวน 30,000 บาท

# 10. ค่าจัดซื้ออาหารเสริม (นม) ให้กับโรงเรียนและ จำนวน 1,004,640 บาท

# ศูนย์พัฒนาเด็กเล็กในเขตตำบลนาดี (น.30)

# 11. เงินอุดหนุนค่าจัดการเรียนการสอน (วัสดุการศึกษา) (น.25) จำนวน 188,700 บาท

# 12. ค่าใช้จ่ายในการอุดหนุนสำหรับสนับสนุนค่าใช้จ่ายในการจัดการศึกษา จำนวน 11,400 บาท

# สำหรับศูนย์พัฒนาเด็กเล็ก (ศพด.) สังกัด อบต.นาดี ช่วงอายุ 3-5 ปี

# (ค่าหนังสือเรียน) (น.27)

# 13. ค่าใช้จ่ายในการอุดหนุนสำหรับสนับสนุนค่าใช้จ่ายในการจัดการศึกษา จำนวน 11,400 บาท

# สำหรับศูนย์พัฒนาเด็กเล็ก (ศพด.) สังกัด อบต.นาดี ช่วงอายุ 3-5 ปี

# (ค่าอุปกรณ์การเรียน) (น.29)

# 14. ค่าใช้จ่ายในการอุดหนุนสำหรับสนับสนุนค่าใช้จ่ายในการจัดการศึกษา จำนวน 17,100 บาท

# สำหรับศูนย์พัฒนาเด็กเล็ก (ศพด.) สังกัด อบต.นาดี ช่วงอายุ 3-5 ปี

# (ค่าเครื่องแบบนักเรียน) (น.28)

# 15. ค่าใช้จ่ายในการอุดหนุนสำหรับสนับสนุนค่าใช้จ่ายในการจัดการศึกษา จำนวน 24,510 บาท

# สำหรับศูนย์พัฒนาเด็กเล็ก (ศพด.) สังกัด อบต.นาดี ช่วงอายุ 3-5 ปี

# (ค่ากิจกรรมพัฒนาผู้เรียน) (น.26)

# 16. ค่าจัดซื้ออาหารกลางวัน ให้กับโรงเรียนและ จำนวน 2,133,495 บาท

# ศูนย์พัฒนาเด็กเล็กในเขตตำบลนาดี (น.29,31)

# 17. ค่าไฟฟ้าสำหรับงานสูบน้ำของสถานีสูบน้ำด้วยพลังงานไฟฟ้า (น.14) จำนวน 250,000 บาท

# 18. โครงการพระราชดำริด้านสาธารณสุข (น.35) จำนวน 180,000 บาท

# 19. ค่าใช้จ่ายสำหรับสำรวจข้อมูลและขึ้นทะเบียนสัตว์ จำนวน 4,200 บาท

# โครงการสัตว์ปลอดโรคฯ (น.33)

# 20. ค่าใช้จ่ายตามโครงการสัตว์ปลอดโรค คนปลอดภัย จำนวน 21,000 บาท

# จากพิษสุนัขบ้า (น.34)

# 21. โครงการศูนย์ปฏิบัติการร่วมในการช่วยเหลือประชาชนขององค์กร จำนวน 340,000 บาท

# ปกครองส่วนท้องถิ่น (น.13)

# **รวมเป็นเงินทั้งสิ้น 17,559,245 บาท**

# ก็จะขอแยกเป็นงาน ดังนี้ ค่ะ งานบริหารงานทั่วไป 13,371,480 บาท

# งานบริหารงานคลัง 2,994,500 บาท

# งานป้องกันภัยฝ่ายพลเรือน 15,000 บาท

# งานระดับก่อนวัยเรียน 8,113,325 บาท

# งานบริการสาธารณสุข 492,200 บาท

# งานบริหารงานทั่วไปเกี่ยวกับเคหะและชุมชน 4,992,120 บาท

# งานสนับสนุนความเข็มแข็งของชุมชน 110,000 บาท

# งานการศาสนา 150,000 บาท

# งานการเกษตร 30,000 บาท

# งานงบกลาง 11,244,975 บาท

**นายสุมาลย์ ปลดปลิด** - ต่อไปก็เป็นเรื่องของการพิจารณารับหลักการแห่งร่างข้อบัญญัติ

**ประธานสภาฯ** งบประมาณรายจ่ายประจำปีงบประมาณ พ.ศ. 2565 ซึ่งผมเชื่อว่า ท่านสมาชิกสภาฯ ทุกท่าน คงได้ศึกษารายละเอียดของร่างข้อบัญญัติ งบประมาณรายจ่ายประจำปีงบประมาณ พ.ศ.2565 มาเป็นอย่างดี แล้ว คงพร้อมที่จะแสดงความคิดเห็นหรือสอบถามได้ ส่วนวาระที่ 2 และวาระที่ 3 ต้องเว้นไว้ 24 ชั่วโมง ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 ข้อ 50 เมื่อคณะ กรรมการแปรญัตติได้พิจารณาแล้วจะต้องเสนอร่างข้อบัญญัตินั้นตาม ร่างเดิมและตามที่มีการแก้ไขเพิ่มเติม พร้อมทั้งรายงานและบันทึก ความเห็นยื่นต่อประธานสภาท้องถิ่น รายงานนั้นอย่างน้อยต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้างการแปรญัตติและ มติของคณะกรรมการแปรญัตติเกี่ยวด้วยการแปรญัตตินั้นเป็นประการ ใด การสงวนความเห็นของคณะกรรมการแปรญัตติ ตลอดจนการ สงวนคำแปรญัตติด้วย และให้ประธานสภาท้องถิ่นส่งรายงานนั้นแก่ สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีนั้นต้องพิจารณาเป็นการด่วน โดยเราจะร่วมกันพิจารณาดู เป็นส่วนๆ กันไปพร้อมกันอีกนะครับ และมีท่านใดสงสัยก็สามารถ สอบถามได้ เชิญปลัดองค์การบริหารส่วนตำบลนาดี ปฏิบัติหน้าที่ นายกองค์การบริหารส่วนตำบลนาดี ครับ

**นางณัฏฐกฤตญา ภูโชคชัย** - เรียนประธานสภาฯ ที่เคารพและสมาชิกผู้ทรงเกียรติทุกท่านค่ะ

**ปลัด อบต.นาดี ปฏิบัติหน้าที่ นายก อบต.นาดี** ดิฉันนางณัฏฐกฤตญา ภูโชคชัย ปลัดองค์การบริหารส่วนตำบลนาดี ภูโชคชัย ปฏิบัติหน้าที่นายกองค์การบริหารส่วนตำบลนาดี และอีก หน้าที่หนึ่งก็คือ เจ้าหน้าที่งบประมาณ การตั้งงบประมาณเราก็ตั้งตาม หนังสือกระทรวงมหาดไทย ด่วนที่สุด ที่ มท 0808.2/ว3749 ลงวันที่ 30 มิถุนายน 2564 เรื่อง ซักซ้อมแนวทางการจัดทำงบประมาณ รายจ่ายประจำปีงบประมาณ พ.ศ. 2565 ขององค์กรปกครองส่วน ท้องถิ่น ตามระเบียบกระทรวงมหาดไทยว่าด้วยวิธีการงบประมาณ ขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติม พ.ศ. 2563 ข้อ 23 กำหนดว่าร่างงบประมาณรายจ่ายประจำปีให้เสนอต่อ สภาท้องถิ่นภายในวันที่ 15 สิงหาคม ซึ่งเป็นการเร่งรัดเพื่อให้งบ ประมาณรายจ่ายประจำปีมีผลบังคับใช้ได้ทันในวันเริ่มต้นปีงบ ประมาณ นั้นกระทรวงมหาดไทยพิจารณาแล้วเห็นว่า เพื่อให้การ จัดทำงบประมาณรายจ่ายประจำปี พ.ศ. 2565 ขององค์กรปกครอง ส่วนท้องถิ่นเป็นไปด้วยความเรียบร้อยและถูกต้องตามกฎหมาย มี ประสิทธิภาพ รวมทั้งสามารถตอบสนองต่อความต้องการ และแก้ไข ปัญหาความเดือดร้อนของประชาชนได้ อย่างมีประสิทธิผล โดยมี เป้าหมายเพื่อสร้างความผาสุก ความสงบเรียบร้อย รวมทั้งความ เป็นอยู่ที่ดี ของประชาชน ตามแนวนโยบายของรัฐบาลและ กระทรวงมหาดไทย จึงอาศัยอำนาจตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติม พ.ศ. 2563 ข้อ 4 ซักซ้อมเกี่ยวกับแนวทางปฏิบัติ คือ 1. การตั้งงบประมาณด้านรายรับและด้านรายจ่าย การตั้ง งบประมาณด้านรายรับจากรายได้ที่จัดเก็บเองขององค์กรปกครอง ส่วนท้องถิ่น ภาษีจัดสรร และเงินอุดหนุนทั่วไป และการตั้ง งบประมาณด้านรายจ่าย ให้กระทำตามที่มีกฎหมาย ระเบียบ กระทรวง ข้อบังคับ คำสั่งหรือหนังสือสั่งการกระทรวงมหาดไทย กำหนด เพื่อดำเนินการตามอำนาจหน้าที่และภารกิจถ่ายโอน รวมทั้ง แนวนโยบายรัฐบาลและกระทรวงหมาดไทย โดยใช้แผนพัฒนาท้องถิ่น เป็นแนวทางในการจัดทำงบประมาณ ตามแนวทางการจัดทำ งบประมาณรายจ่าย ประจำปี พ.ศ. 2565 ขององค์กรปกครองส่วน ท้องถิ่น เพื่อให้สอดคล้องกับนโยบายการแก้ไขปัญหาการทุจริตของ รัฐบาลให้บังเกิดผลเป็นรูปธรรม โครงการประเภทงานก่อสร้าง ให้ ทำประมาณการค่าใช้จ่ายโครงการ โดยแสดงราคากลาง ค่าวัสดุ ครุภัณฑ์ ค่าแรงและราคาต่อหน่วย และให้ทำเป็นเอกสารแยกต่างหาก จากร่างงบประมาณรายจ่ายประจำปี จัดส่งให้สภาท้องถิ่นพร้อมกับ ร่างงบประมาณรายจ่ายประจำปี และจัดส่งให้ผู้ว่าราชการหรือ นายอำเภอพร้อมกับร่างงบประมาณรายจ่ายประจำปีที่สภาท้องถิ่นให้ ความเห็นชอบแล้วเพื่อเป็นข้อมูลประกอบการพิจารณาก่อนล่วงหน้า หลักเกณฑ์การคำนวณราคากลางงานก่อสร้างของทางราชการ ให้ถือ ปฏิบัติตามกฎหมายว่าด้วยการจัดซื้อจัดจ้างและการบริหารพัสดุ ภาครัฐการดำเนินการเมื่อประกาศใช้แล้วให้นำข้อบัญญัติเปิดเผย ประชาสัมพันธ์ให้ประชาชนได้รับทราบแผนงาน โครงการ ประเภท รายจ่ายเพื่อการลงทุน หรือโครงการสำคัญๆ โดยเผยแพร่ในเว็บไซต์ ขององค์กรปกครองส่วนท้องถิ่น การจัดหาพัสดุขององค์กรปกครอง ส่วนท้องถิ่นให้ถือปฏิบัติตามกฎหมายว่าด้วยการจัดซื้อจัดจ้างและการ บริหารพัสดุภาครัฐ เมื่อสิ้นปีงบประมาณให้ประกาศรายงานการรับ จ่ายเงิน ประจำปีงบประมาณให้ประชาชนทราบตามระเบียบ กระทรวงมหาดไทยว่าด้วยวิธีการงบประมาณขององค์กรปกครองส่วน ท้องถิ่น พ.ศ. 2541 และที่แก้ไขเพิ่มเติม พ.ศ. 2563 ข้อ 40

# **นายสุมาลย์ ปลดปลิด - เชิญพักเที่ยงครับ**

**ประธานสภาฯ เวลา 12.00 น.**

**เริ่มประชุมเวลา 13.00 น.**

**นายสุมาลย์ ปลดปลิด** - ครับสมาชิกสภาฯ คงเข้าใจทุกท่านแล้ว มีสมาชิกสภาฯ ท่านใด

**ประธานสภาฯ**  จะสอบถามเพิ่มเติมอีกหรือไม่ครับ ถ้าสมาชิกสภาฯ ไม่มีข้อซักถาม ผม ก็ขออนุญาตสอบถามว่ารายจ่ายงบประมาณ ประจำปีงบประมาณ พ.ศ. 2565 ผมขอสอบถามในอัตราค่าจ้างของพนักงานจ้างเหมา บริการว่าทำไมปีงบประมาณ พ.ศ.2565 จึงตั้งงบประมาณที่สูงขึ้น เยอะ เพราะแตกต่างจากปี งบประมาณ พ.ศ.2564 และปี งบประมาณ พ.ศ.2563 มากครับ

**นางณัฏฐกฤตญา ภูโชคชัย** - เรียนประธานสภาฯ ที่เคารพและสมาชิกสภาฯ ผู้ทรงเกียรติทุกท่าน**ปลัด อบต.นาดี ปฏิบัติหน้าที่ นายก อบต.นาดี** ค่ะ ดิฉัน นางณัฏฐกฤตญา ภูโชคชัย ปลัดองค์การบริหารส่วนตำบล นาดี ปฏิบัติหน้าที่นายกองค์การบริหารส่วนตำบลนาดี สำหรับคำถาม ที่ท่านประธานสภาฯ ได้สอบถามมา งบประมาณที่เราตั้ง เราไม่ได้ จ่ายตามที่เราตั้งงบประมาณไว้ค่ะ เราดูผลงานของพนักงานจ้างเหมา ค่ะ เพราะจ้างเหมาบริการ ไม่มีอัตราที่ที่กำหนดตายตัว ให้ดูตามความ เหมาะสมและผลงานที่สำเร็จ เราสามารถบอกเลิกสัญญาจ้างได้ เพราะเราทำสัญญาจ้างเป็นรายเดือนค่ะ ไม่มีพันธะผูกพันใดๆ ค่ะ ทำงานเสร็จรับค่าจ้างค่ะ

**นายสุมาลย์ ปลดปลิด** - ครับ เข้าใจแล้วครับ ก็ขอขอบคุณทางฝ่ายบริหารมากครับ ผมก็คิด**ประธานสภาฯ**  ว่าจะจ้างค่าจ้าง คนละ 13,000 บาท ทุกคน ซึ่งก็ถือว่าเยอะมากครับ มีสมาชิกสภาฯ ท่านใดมีข้อสงสัย หรืออยากสอบถามอีกหรือไม่ครับ

**ที่ประชุม** - ไม่มี

# **นายสุมาลย์ ปลดปลิด -** มีสมาชิกท่านใดจะสอบถามเพิ่มเติมหรือสงสัยเกี่ยวกับร่าง

# **ประธานสภาฯ** ข้อบัญญัติงบประมาณรายจ่ายประจำปีงบประมาณ พ.ศ. 2565 อีก หรือไม่ครับ ถ้าไม่มีสมาชิกสภาฯ ท่านใดสงสัย ก็จะขอมติที่ประชุมรับ ร่างข้อบัญญัติงบประมาณรายจ่ายประจำปีงบประมาณ พ.ศ.2565 วาระที่ 1 ขั้นรับหลักการ ขอมติที่ประชุมสภาองค์การบริหารส่วน ตำบลนาดี จะรับหลักการแห่งร่างข้อบัญญัติงบประมาณรายจ่าย ประจำปีงบประมาณ พ.ศ.2565 หรือไม่ ขอมติโดยการยกมือครับ

# **มติที่ประชุม** - เห็นชอบ 13 เสียง

# - ไม่เห็นชอบ - เสียง

# รับหลักการเวลา 13.20 น.

# **นายสุมาลย์ ปลดปลิด** - เมื่อสภาองค์การบริหารส่วนตำบลนาดี มีมติรับหลักการแห่ง

# **ประธานสภาฯ** ร่างข้อบัญญัติงบประมาณรายจ่ายประจำปีงบประมาณ พ.ศ. 2565 แล้วและตามระเบียบกระทรวงมหาดไทยว่าด้วยข้อบังคับการประชุม สภาท้องถิ่น พ.ศ. 2547 แก้ไขเพิ่มเติม (ฉบับที่ 2) พ.ศ. 2554 ข้อ 45 วรรคสาม ร่างข้อบัญญัติงบประมาณรายจ่ายจะพิจารณาสามวาระรวด เดียวไม่ได้ และในการพิจารณาวาระที่สอง ให้กำหนดเวลาเสนอคำ แปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการ แห่งร่างข้อบัญญัติงบประมาณนั้น ดังนั้น กระบวนการขั้นตอนต่อไป คือการพิจารณาคัดเลือกคณะกรรมการแปรญัตติร่างข้อบัญญัติ งบประมาณรายจ่ายประจำปี งบประมาณ พ.ศ. 2565 และเพื่อให้ เป็นไปตามระเบียบกระทรวงมหาดไทยว่าด้วยข้อบังคับการระชุมสภา ท้องถิ่น พ.ศ. 2547 แก้ไขเพิ่มเติม (ฉบับที่ 2) พ.ศ. 2554 ข้อ 103 และข้อ 105 จะต้องมีการคัดเลือกคณะกรรมการแปรญัตติร่างข้อ บัญญัติ โดยจะมีการคัดเลือกคณะกรรมการแปรญัตติ โดยให้ เสนอชื่อ และมีผู้รับรอง จำนวน 2 ท่าน เชิญท่านสุดใจ สมบูรณ์ เสนอครับ

**นายสุดใจ สมบูรณ์** - เรียนประธานสภาฯ ที่เคารพและสมาชิกผู้ทรงเกียรติทุกท่าน ผมนาย

**ส.อบต. ม.9** สุดใจ สมบูรณ์ สมาชิกสภาฯ หมู่ 9 ขอเสนอให้มีคณะกรรมการแปร ญัตติจำนวน 3 ท่านครับ

**นายสุมาลย์ ปลดปลิด** - มีท่านใดจะเสนอเพิ่มเติมอีกหรือไม่ ถ้าไม่มี ผมก็ขอมติที่ประชุมที่จะ

**ประธานสภาฯ** เสนอชื่อคณะกรรรมการจำนวน 3 ท่าน โดยการยกมือครับ

**มติที่ประชุม** - เห็นชอบ 13 เสียง

- ไม่เห็นชอบ - เสียง

**นายสุมาลย์ ปลดปลิด** - ครับ ต่อไปจะเป็นการเลือกคณะกรรมการแปรญัตติ คนที่ 1

**ประธานสภาฯ** เชิญท่านสมาชิก เสนอชื่อและมีผู้รับรองจำนวน 2 ท่าน ครับเชิญ

ท่านสุดใจ สมบูรณ์ ครับ

# **นายสุดใจ สมบูรณ์** - เรียนประธานสภาฯ ที่เคารพและสมาชิกผู้ทรงเกียรติทุกท่านครับ

# **ส.อบต. หมู่ 9** ผมนายสุดใจ สมบูรณ์ สมาชิกสภาฯ หมู่ 9 ขอเสนอชื่อ นางสาวรัศมี ศรีจำปา สมาชิกสภาฯ หมู่ 2 เป็นกรรมการแปรญัตติครับ

**นายสุมาลย์ ปลดปลิด** - ขอผู้รับรองครับ

**ประธานสภาฯ** ผู้รับรอง 1. นายธนูศิลป์ ภูคงน้ำ สมาชิกสภาฯ หมู่ 8

2. จ่าสิบเอกบุญล้อม ภูสมศรี สมาชิกสภาฯ หมู่ 9

- มีสมาชิกท่านใดจะเสนอชื่อเพิ่มเติมอีกหรือไม่ถ้าไม่มีผมขอมติที่ ประชุม เห็นชอบให้นางสาวรัศมี ศรีจำปา สมาชิกสภาฯ หมู่ 2 เป็นคณะกรรมการแปรญัตติ คนที่ 1 ขอมติโดยการยกมือครับ

**มติที่ประชุม** - เห็นชอบ 13 เสียง

- ไม่เห็นชอบ - เสียง

**นายสุมาลย์ ปลดปลิด** - ครับ ต่อไปจะเป็นการเลือกคณะกรรมการแปรญัตติ คนที่ 2

**ประธานสภาฯ** เชิญท่านสมาชิก เสนอชื่อและมีผู้รับรองจำนวน 2 ท่าน ครับเชิญ

ท่านรัศมี ศรีจำปา ครับ

**นางสาวรัศมี ศรีจำปา** - เรียนประธานสภาฯ ที่เคารพและสมาชิกผู้ทรงเกียรติทุกท่าน ดิฉัน

**ส.อบต.หมู่ 2** นางสาวรัศมี ศรีจำปา สมาชิกสภาฯ หมู่ 2 ขอเสนอชื่อ นายวัฒนา ภู หวน สมาชิกสภาฯ หมู่ 5 เป็นคณะกรรมการแปรญัตติ ค่ะ

**นายสุมาลย์ ปลดปลิด** - ขอผู้รับรองครับ

**ประธานสภาฯ** ผู้รับรอง 1. นางสาวดวงกมล ภูกิ่งเพชร สมาชิกสภาฯ หมู่ 4

2. นายมงคลพัฒน์ หาระมี สมาชิกสภาฯ หมู่ 3

- มีสมาชิกท่านใดจะเสนอชื่อเพิ่มเติมอีกหรือไม่ถ้าไม่มีผมขอมติที่ ประชุม เห็นชอบให้นายวัฒนา ภูหวน สมาชิกสภาฯ หมู่ 5 เป็น คณะกรรมการแปรญัตติ คนที่ 2 ขอมติโดยการยกมือครับ

**มติที่ประชุม** - เห็นชอบ 13 เสียง

- ไม่เห็นชอบ - เสียง

**นายสุมาลย์ ปลดปลิด** - ครับ ต่อไปจะเป็นการเลือกคณะกรรมการแปรญัตติ คนที่ 3

**ประธานสภาฯ** เชิญท่านสมาชิก เสนอชื่อและมีผู้รับรองจำนวน 2 ท่าน เชิญ

ท่านจ่าสิบเอกบุญล้อม ภูสมศรี ครับ

**จ่าสิบเอกบุญล้อม ภูสมศรี** - เรียนประธานสภาฯ ที่เคารพและสมาชิกผู้ทรงเกียรติทุกท่าน

**ส.อบต.หมู่ 9**  ผมจ่าสิบเอกบุญล้อม ภูสมศรี สมาชิกสภาฯ หมู่ 9 ขอเสนอชื่อ

นางมลิวรรณ ภูงามเงิน สมาชิกสภาฯ หมู่ 2 เป็นคณะกรรมการ แปรญัตติ คนที่ 3 ครับ

**นายสุมาลย์ ปลดปลิด** - ขอผู้รับรองครับ

**ประธานสภาฯ** ผู้รับรอง 1. นายสุดใจ สมบูรณ์ สมาชิกสภาฯ หมู่ 9

2. นายเฉลียว สายเสมา สมาชิกสภาฯ หมู่ 6

- มีสมาชิกท่านใดจะเสนอชื่อเพิ่มเติมอีกหรือไม่ถ้าไม่มี ผมขอมติที่ ประชุม เห็นชอบให้นางมลิวรรณ ภูงามเงิน เป็นคณะกรรมการแปร ญัตติ คนที่ 3 ขอมติโดยการยกมือครับ

**มติที่ประชุม** - เห็นชอบ 13 เสียง

- ไม่เห็นชอบ - เสียง

# **นายสุมาลย์ ปลดปลิด** - ผมขอสรุปรายชื่อคณะกรรมการแปรญัตติร่างข้อบัญญัติงบประมาณ

**ประธานสภาฯ** รายจ่ายประจำปีงบประมาณ พ.ศ. 2565 มีจำนวน 3 ท่าน ประกอบด้วย

1. นางสาวรัศมี ศรีจำปา สมาชิกสภา หมู่ 2

2. นายวัฒนา ภูหวน สมาชิกสภา หมู่ 5

3. นางมลิวรรณ ภูงามเงิน สมาชิกสภา หมู่ 2

- เมื่อเราได้คณะกรรมการแปรญัตติร่างข้อบัญญัติงบประมาณรายจ่าย ประจำปีงบประมาณ พ.ศ. 2565 ครบทั้ง 3 ท่านแล้ว ต่อไปก็จะจัดทำ คำสั่งแต่งตั้งท่านเพื่อเป็นคณะกรรมการแปรญัตติ เชิญท่านสมาชิก สภาฯ ได้เสนอการกำหนดระยะเวลาคำแปรญัตติ เชิญท่านวัฒนา

ภูหวนครับ

**นายวัฒนา ภูหวน** - เรียนประธานสภาฯ ที่เคารพและสมาชิกฯ ผู้ทรงเกียรติทุกท่านครับ **ส.อบต. หมู่ 5** ผมนายวัฒนา ภูหวน สมาชิกสภา หมู่ 5 ขอเสนอการกำหนด ระยะเวลาเสนอคำแปรญัตติ โดยผู้ที่จะประสงค์เสนอคำแปรญัตติ สามารถยื่นคำแปรญัตติได้ตั้งแต่ วันที่ 16 สิงหาคม 2564 เวลา 08.30 น. เป็นต้นไปจนถึงวันที่ 18 สิงหาคม 2564 ถึงเวลา 16.30 น. และขอให้คณะกรรมการแปรญัตติประชุมปรึกษาหารือคำเสนอแปร ญัตติ ในวันที่ 19 สิงหาคม 2564 เวลา 09.00 น. ครับ

# **นายสุมาลย์ ปลดปลิด** - มีสมาชิกสภาฯ ท่านใดจะเสนอเป็นอย่างอื่นหรือไม่ครับ

# **ประธานสภาฯ**

# **มติที่ประชุม** - ไม่มี

**นายสุมาลย์ ปลดปลิด** - เมื่อมติที่ประชุม ไม่มีมติเป็นอย่างอื่น ก็ให้คณะกรรมการแปรญัตติ**ประธานสภาฯ** ทำหน้าที่พิจารณาคำแปรญัตติร่างข้อบัญญัติงบประมาณรายจ่าย ประจำปีงบประมาณ พ.ศ. 2565 ดังนั้น ขอแจ้งให้สมาชิกสภาองค์การ บริหารส่วนตำบลนาดี ผู้ที่จะประสงค์เสนอคำแปรญัตติสามารถยื่นคำ แปรญัตติได้ตั้งแต่วันที่ 16 สิงหาคม 2564 เวลา 08.30 น. เป็นต้นไป จนถึงวันที่ 18 สิงหาคม 2564 ถึงเวลา 16.30 น. และคณะกรรมการ แปรญัตติประชุมปรึกษาหารือคำเสนอแปรญัตติ ในวันที่ 19 สิงหาคม 2564 เวลา 09.00 น. และนำผลการประชุมแปรญัตติเสนอให้ ประธานสภาฯ เพื่อจัดส่งผลการแปรญัตติให้สมาชิกสภาองค์การ บริหารส่วนตำบลนาดี ได้รับทราบล่วงหน้าก่อนวันประชุมสภา องค์การบริหารส่วนตำบลนาดี ซึ่งผมก็ขอนัดที่ประชุมในการประชุม สภาฯ สมัยสามัญ สมัยที่ 3 ครั้งที่ 2 ในวันที่ 25 สิงหาคม 2564 เวลา 09.00 น. เป็นต้นไป ณ ห้องประชุมสภาองค์การบริหารส่วน ตำบลนาดี สำหรับการแต่งกายให้แต่งกายด้วยชุดสุภาพครับ

**มติที่ประชุม** - รับทราบ

**นายสุมาลย์ ปลดปลิด** - มีสมาชิกสภาฯ ท่านใดจะสอบถามหรือเพิ่มเติมอีกหรือไม่ครับ**ประธานสภาฯ**

**มติที่ประชุม** - ไม่มี

# **ระเบียบวาระที่ 6 เรื่องอื่นๆ**

**นายสุมาลย์ ปลดปลิด** **6.1 เรื่องอื่นๆ** มีสมาชิกสภาฯท่านใดมีเรื่องจะสอบถามหรือไม่ครับ**ประธานสภาฯ** เชิญท่านวัฒนา ภูหวน ครับ

**นายวัฒนา ภูหวน** - เรียนประธานสภาฯที่เคารพและสมาชิกสภาฯผู้ทรงเกียรติทุกท่าน

**ส.อบต. หมู่ 5** ครับ ผมนายวัฒนา ภูหวน สมาชิกสภาฯ หมู่ 5 ก็สืบเนื่องมาจากเมื่อ ต้นเดือนมกราคม ที่ผ่านมา ทางชาวบ้านขมิ้น หมู่ 5 ตำบลนาดี ก็ ได้รับงบประมาณเงินอุดหนุนสนับสนุนจากกรมส่งเสริมการปกครอง ส่วนท้องถิ่น ที่ได้งบประมาณมา ก็เป็นเพราะทางคณะผู้บริหาร ผู้อำนวยการกองทุกกอง พนักงาน เจ้าหน้าที่ทุกท่านผู้ที่มีส่วน เกี่ยวข้องที่สามารถทำให้บ้านขมิ้นได้รับถนนคอนกรีตหลายสาย ผมก็ ขอเป็นตัวแทนชาวบ้านขมิ้นขอขอบคุณมาที่ทุกท่านด้วยครับ และอีก เรื่องที่ผมครับ เรื่องของธนาคารน้ำใต้ดิน ที่ทาง อบต.นาดี ได้ออกไป ดำเนินการแก้ไขปัญหาให้ ก็ปรากฏว่าแก้ไขปัญหาได้เป็นอย่างดีครับ แต่ก็ยังมีอีกหลายจุดที่ต้องการสร้างธนาคารน้ำใต้ดินครับ และเรื่อง สุดท้ายครับ เรื่องถนนเลี้ยวไปทางบ้านโนนศิลาเลิง มุมเลี้ยว ถนน แตกหัก เส้นนี้ถือว่าเป็นเส้นหลักที่ใช้สัญจรไปมาด้วยครับ ขอบคุณ ครับ

**นายสุมาลย์ ปลดปลิด** - เชิญฝ่ายบริหารครับ

**ประธานสภาฯ**

**นางณัฏฐกฤตญา ภูโชคชัย** - ขอมอบให้ผู้อำนวยการกองช่างค่ะ

**ปลัด อบต.นาดี ปฏิบัติหน้าที่ นายก อบต.นาดี**

**นายนิพนธ์ กองคำ** - เรียนประธานสภาฯที่เคารพและสมาชิกผู้ทรงเกียรติทุกท่านครับ ผม**ผู้อำนวยการกองช่าง** นายนิพนธ์ กองคำ ผู้อำนวยการกองช่าง อบต.นาดี เรื่องธนาคารน้ำ ใต้ดิน มีหลายจุดที่ต้องดำเนินการของบ้านขมิ้น หมู่ 5 เราก็ต้องออก สำรวจก่อนว่าที่ที่มีน้ำขังนั้น อยู่ในบริเวณบ้านหรือเป็นที่สาธารณะ เพราะถ้าอยู่ในบริเวณบ้าน เราไม่สามารถดำเนินการให้ได้ครับ แต่ถ้า สนใจจะดำเนินการเราก็จะออกไปเห็นพี่เลี้ยงให้ได้ครับ ก็ขอให้แจ้งเข้า มาครับ เรื่องที่สอง เรื่องของมุมเลี้ยวไปบ้านโนนศิลาเลิง ตรงจุดนี้ เรา ก็ได้ดำเนินการแก้ไขไปหลายครั้งแล้ว เพราะเส้นนี้ เป็นเส้นสัญจรหลัก การสัญจรไปมาก็ลำบาก ประกอบกับถนนแคบก็เลยเลี้ยวเหยียบอยู่ เป็นประจำ โดยเฉพาะรถบรรทุกคันใหญ่ๆ ตรงจุดนี้ ก็จะขอออกไป สำรวจและหาวิธีการแก้ไขให้ต่อไปครับ

**นายสุมาลย์ ปลดปลิด** - เชิญท่านสุดใจ สมบูรณ์ ครับ

**ประธานสภาฯ**

**นายสุดใจ สมบูรณ์** - เรียนประธานสภาฯ ที่เคารพและสมาชิกสภาฯ ผู้ทรงเกียรติทุก

**ส.อบต. หมู่ 9** ท่าน ผมนายสุดใจ สมบูรณ์ สมาชิกสภาฯ หมู่ 9 ก็ต้องขอขอบคุณ ทางฝ่ายบริหาร และผู้อำนวยการกองช่างเป็นอย่างสูงครับ ที่ช่วยแก้ไข ปัญหาให้กับพี่น้องบ้านนาดี หมู่ 9 ครับ บ้านนายบุญมา พรมจันดา ครับ ท่านดำเนินการได้เป็นอย่างดีมากครับ ขอบคุณครับ

**นายสุมาลย์ ปลดปลิด** - ครับ ผมก็ขอแจ้งอีกเรื่องครับ เรื่องการขุดลอกคลองชลประทาน **ประธานสภาฯ** เส้นบ้านนาดี ไปบ้านคลองคู่ ก็สืบเนื่องจากว่า เมื่อวันที่ 4 สิงหาคม 2564 ที่ผ่านมา ผมได้เข้าร่วมประชุม การจัดตั้งเวรยามเฝ้าระวังดูแล ผู้ป่วยติดเชื้อโควิด ก็คุยกันหลายเรื่อง ฝ่ายท้องที่ กำนัน ผู้ใหญ่บ้าน ทั้ง 9 หมู่บ้าน ก็เลยเสนอของบประมาณเพื่อดำเนินการขุดลอกวัชพืช ในคลอง เส้นเลียบคลองชลประทาน 2L-RMC บ้านนาดี ไปบ้านคลอง คู่ จนถึงสิ้นสุดคลองตกบ้านขมิ้น ก็ปรากฏว่าดำเนินการแล้ว ซึ่งก็เป็น งบของ อบต.เรา ส่วนถนนคอนกรีตเส้นนี้ สวยงามเป็นอย่างมาก ถนนดูกว้างขึ้น น้ำคลองไหลได้สะดวกมากยิ่งขึ้น ประชาชนก็ชมเป็น อย่างมาก ว่าตำบลนาดีของเรามีถนนคอนกรีตทุกสาย ขนาดสายไป นายังมีเลย ชาวบ้านก็ดีใจ เพราะการสัญจรไปมาสะดวกสบาย ส่วนคำ ร้องที่ผมเขียนเข้ามา เรื่องไฟฟ้า เรื่องท่อน้ำ ทาง อบต.นาดี ก็ได้ ดำเนินการแก้ไขให้เรียบร้อยแล้ว ก็ขอขอบคุณฝ่ายบริหารมากครับ เชิญท่านเกียรติศักดิ หาระมีครับ

**นายเกียรติศักดิ์ หาระมี** – เรียนประธานสภาฯที่เคารพและสมาชิกสภาฯ ผู้ทรงเกียรติทุก

**ส.อบต.หมู่ 3** ท่านครับ ผมนายเกียรติศักดิ์ หาระมี สมาชิกสภาฯ หมู่ 3 ก็ต้อง ขอขอบคุณทางฝ่ายบริหารมากๆ ครับที่ได้นำความเจริญมาสู่ตำบล

นาดีของเรา โดยเฉพาะถนนลาดยางของหมู่ 3 ส่วนเรื่องต่อไป เรื่อง รอยเชื่อมระหว่างถนนคอนกรีตกับถนนลาดยาง ซึ่งก็ได้ก่อสร้างมา นานแล้ว บ้างแห่งถนนแตกรอยเชื่อมไม่ต่อกัน ทำให้การสัญจรไปมา ไม่สะดวกครับ จุดที่ 1 หน้าบ้านนายบุญทอง ประเสริฐก้านตรง จุดที่ 2 หน้าบ้านนายสมภาร ญาณสว่างและจุดที่ 3 หน้าบ้านนายทองคำ ภูอองทอง และก็ต่อไปครับถนนเส้นจากนานายสราญมิตร ภูหวล หรือนายกคนเก่าครับ ไปถึงนา นายประยุทธ ภูงามเงิน ผู้ใหญ่บ้าน หมู่ 2 มันเป็นถนนลูกรัง ผมจำได้ทำเมื่อไม่นาน เอาลูกรังไปลงกับดิน ตอนนี้เป็นร่องลึก ไม่รู้หินหายไปไหนหมดครับ รถวิ่งสัญจรไปมาไม่ได้ ยิ่งเวลาฝนตก แล้วก็เส้นจากนา นายบัวผัน ภูทุมมี ถึง หน้าบ้านนาย ภาณุพงษ์ ภูกระทาน ครับ คนสัญจรไปมามาก ขอให้พิจารณาด้วย ครับ ขอบคุณครับ

**นายสุมาลย์ ปลดปลิด** - ให้ท่านเกียรติศักดิ์ หาระมี เขียนเป็นคำร้องเข้ามาด้วยนะครับ

**ประธานสภาฯ**

**นายเกียรติศักดิ์ หาระมี** - รับทราบ

**ส.อบต. หมู่ 3**

**นายสุมาลย์ ปลดปลิด** - เชิญฝ่ายบริหารครับ

**ประธานสภาฯ**

**นางณัฏฐกฤตญา ภูโชคชัย** - เรียนประธานสภาฯ ที่เคารพและสมาชิกสภาผู้ทรงเกียรติทุกท่านค่ะ **ปลัด อบต.นาดี ปฏิบัติหน้าที่ นายก อบต.นาดี** ดิฉันนางณัฏฐฤตญา ภูโชคชัย ปลัดองค์การบริหารส่วนตำบลนาดี ปฏิบัติหน้าที่ นายกองค์การบริหารส่วนตำบลนาดี พูดถึงถนน คสล. นะค่ะ ตอนนี้ ถนนทุกเส้นเราได้ทำการขอรหัสสายทางไว้เรียบร้อย แล้วก็สามารถดำเนินการได้คืองบปีประมาณ พ.ศ.2565 ซึ่งถ้าปีนี้ เขา จัดสรรงบประมาณมาแล้ว เราได้มา 1 โครงการ ตอนแรกก็ส่งไปหลาย โครงการ แต่เราได้มาโครงการเดียว คือโครงการซ่อมสร้างถนนแอส ฟัลท์ติกคอนกรีต รหัสทางหลวงท้องถิ่น กส.ถ.98 – 001 จากทาง หลวงชนบท กส.2045 บ้านปอแดง หมู่ 2 ถึงสะพานคลองชลประทาน 2L-RMC รวมระยะทาง 3,650 เมตร ตำบลนาดี ปริมาณงาน ถนน กว้าง 5 เมตร ยาว 3,650 เมตร หนา 0.50 เมตร งบประมาณ 7,434,000 บาท ได้โครงการเดียวก่อน ระเบียบให้เราดำเนินการหา ผู้รับจ้างไว้ก่อน ส่วนที่เหลือที่เราส่งไปทั้งหมดก็ต้องรอจัดสรร งบประมาณ เราก็จะพยายามดำเนินการให้ครบทุกเส้นไม่มีลืมเด็ดขาด ค่ะ ซึ่งเราก็ทำงานร่วมกันไปเรื่อยๆ ค่ะ

**นายสุมาลย์ ปลดปลิด** - ถนนเส้นบ้านปอแดง ไปบ้านหลุมข้าว ตรงที่เป็นหลุมมันยุบลงไป **ประธานสภาฯ** ถ้าเราไปทำลาดยางทับจะมีปัญหาไหมครับ มันเป็นท่อด้วยไหมครับ ก็ ขอให้ทางกองช่างดูด้วยนะครับ เพราะมันเป็นตรงที่ผมเขียนคำร้องเข้า มาครับ

**นายนิพนธ์ กองคำ** - ครับ ผมก็ขอออกสำรวจก่อนครับ

**ผู้อำนวยการกองช่าง**

**นายสุมาลย์ ปลดปลิด** - เชิญท่านวัฒนา ภูหวน

**ประธานสภาฯ**

**นายวัฒนา ภูหวน** - เรียนประธานสภาฯ ที่เคารพและสมาชิกสภาฯ ผู้ทรงเกียรติทุก

**ส.อบต. หมู่ 5** ท่านครับ ผมนายวัฒนา ภูหวน สมาชิกสภาฯ หมู่ 5 ขอสอบถามเรื่อง โครงการขุดลอกหนองเลิงไก่โอก บ้านขมิ้น หมู่ 5 ซึ่งช่วงนี้หน้าฝน ผู้รับจ้าง ได้ทำการขุดดินและมาถมท่อระบายน้ำเดิมตรงนา นายทอง พูน หาระมี ตรงนี้เป็นท่อเก่า ท่อใหญ่ ทำให้น้ำไม่มีที่ไป เกิดน้ำท่วม ขังประชาชนเดือนร้อน ไม่ทราบว่า ทางผู้รับจ้างจะดำเนินการแก้ไข ปัญหาอย่างไรครับ เพราะเมื่อเช้าผู้ใหญ่บ้านบ้านขมิ้น ก็ได้คุยกันกับ ผมครับ

**นายสุมาลย์ ปลดปลิด** - เชิญผู้อำนวยการกองช่างครับ

**ประธานสภาฯ**

**นายนิพนธ์ กองคำ** - เรียนประธานสภาฯ ที่เคารพและสมาชิกสภาฯผู้ทรงเกียรติทุกท่าน**ผู้อำนวยการกองช่าง** ครับ ผมนายนิพนธ์ กองคำ ผู้อำนวยการกองช่าง อบต.นาดี จุดนี้เดิม ตามที่ได้สืบดูข้อมูล โครงการตัวนี้ ผู้รับจ้างขุดดินถมปิดปากท่อ ก็รอ ให้ทางผู้รับจ้างได้ขนย้ายเครื่องจักรเข้ามาก่อนนะครับ ก็จะแจ้งให้ผู้ รับจ้างดำเนินการให้ครับ

**นายสุมาลย์ ปลดปลิด** - เชิญนายเฉลียว สายเสมา ครับ

**ประธานสภาฯ**

**นายเฉลียว สายเสมา** - เรียนประธานสภาฯ ที่เคารพและสมาชิกสภาฯผู้ทรงเกียรติทุกท่าน

**ส.อบต. หมู่ 6** ครับ ผมนายเฉลียว สายเสมา สมาชิกสภาฯ หมู่ 6 ก็ขอฝากถนน ลูกรังเส้นกลางบ้านคลองคู่ หมู่ 6 เพราะน้ำท่วมขังเยอะด้วยครับ เพราะชำรุดมากครับ ขอบคุณครับ

**นายสุมาลย์ ปลดปลิด** - เชิญฝ่ายบริหารครับ

**ประธานสภาฯ**

**นางณัฏฐกฤตญา ภูโชคชัย** - เรียนประธานสภาฯ ที่เคารพและสมาชิกสภาผู้ทรงเกียรติทุกท่านค่ะ **ปลัด อบต.นาดี ปฏิบัติหน้าที่ นายก อบต.นาดี** ดิฉันนางณัฏฐฤตญา ภูโชคชัย ปลัดองค์การบริหารส่วนตำบลนาดี ปฏิบัติหน้าที่ นายกองค์การบริหารส่วนตำบลนาดี ตัวนี้ก็คือยังไม่สิ้น ปีงบประมาณก็ขอให้รอก่อนค่ะ เพราะดูแล้วการสัญจรไปมาลำบาก ก็จะพยายามดูให้ค่ะ เพราะเส้นนี้ เราก็ขอเข้าไปปีงบประมาณ พ.ศ.

2565 แล้วเช่นกัน ถ้ายังไม่ได้ ก็จะรอดูเงินเข้าอีกครั้งนะค่ะ ณ วันที่ 30 กันยายน 2564 ค่ะ

**นายสุมาลย์ ปลดปลิด** - อีกเรื่องครับ ถนน คสล. ของหมู่ 7 ถนนเส้นไปสายทางจากบ้าน

**ประธานสภาฯ** นายทองไสย ภูช่างทอง ถึงสะพานคลองชลประทาน เห็นผู้ใหญ่บ้าน บ้านบอกว่าผู้รับจ้างกำลังจะเข้าดำเนินการ ก็รอดำเนินการครับ เพราะผมก็ต้องแจ้งให้ที่ประชุมทราบ เพราะหมู่ 7 ไม่มีสมาชิกสภาฯ ครับ

**นายยุคนธร ภูโชคชัย** - เรียนประธานสภาฯ ที่เคารพและสมาชิกสภาผู้ทรงเกียรติทุกท่าน**ผู้อำนวยการกองคลัง** ครับ ผมนายยุคนธร ภูโชคชัย ผู้อำนวยการกองคลัง โครงการตัวนี้ เราได้ผู้รับจ้าง และผู้รับจ้างก็มาทำสัญญาเรียบร้อยแล้วครับ ขั้นตอน ต่อไป ก็คือแจ้งลงมือทำงานครับ

**นายสุมาลย์ ปลดปลิด** - เชิญท่านมลิวรรณ ภูงามเงินครับ

**ประธานสภาฯ**

**นางมลิวรรณ ภูงามเงิน** - เรียนประธานสภาฯที่เคารพและสมาชิกสภาฯ ผู้ทรงเกียรติทุกท่าน

**ส.อบต. หมู่ 2** ค่ะ ดิฉันนางมลิวรรณ ภูงามเงิน สมาชิกสภาฯ หมู่ 2 ขอฝากทางกอง ช่างด้วยออกไปดูท่อน้ำประปา หน้าบ้านนายสมควร ภูวิชัย บ้านปอ แดง หมู่ 2 ด้วยค่ะ ทำเขาการวางท่อประปา ในร่องระบายน้ำค่ะ เพราะถ้าทำแบบนี้ เวลาฝนตกน้ำอาจท่วมขัง ได้ค่ะ ขอบคุณค่ะ

**นายนิพนธ์ กองคำ** - รับทราบ

**ผู้อำนวยการกองช่าง**

**นายสุมาลย์ ปลดปลิด** - ส่วนผมก็มีอีกเรื่องที่อยากจะแจ้งให้ทางฝ่ายบริหารได้รับทราบครับ **ประธานสภาฯ** เกี่ยวกับประชาชนตำบลนาดีของเรา หมู่ 8 นางทองเส็ง ภูกิ่งแก้ว อายุ 65 ปี เป็นผู้ป่วยพิการ ติดเตียงมาได้สักประมาณ 3-4 เดือน แก อาศัยอยู่กับหลาน 3 คน ลูกชายไปอยู่โนนค้อ ไม่ค่อยมาดูแล ส่วนลูก สาว แม่ของเด็กทั้ง 3 คน ก็ไปติดคุก นะครับ เมื่อวานผมไปดู แกเป็น แผลกดทับ ก็มี อสม.มาช่วยดูแลทำแผลให้ ซึ่งแผลลึกและใหญ่มาก มี มดมาเจาะด้วย ที่สำคัญแกไม่รู้สึกเจ็บ เพราะเนื้อร้ายมันตายด้าน และ สาเหตุที่เป็นก็สืบเนืองมาจากแกเป็นมะเร็งโพรงจมูกมาก่อนครับ ก็ เลยอยากนำปรึกษา หารือแนวทางการช่วยเหลือต่อไปครับ เพราะ ฐานะทางบ้านของแก ก็คือไม่มีรายได้เลยนอกจากเบี้ยผู้พิการ และ เบี้ยผู้สูงอายุขอบคุณครับ

**นางณัฏฐกฤตญา ภูโชคชัย** - เรียนประธานสภาฯ ที่เคารพและสมาชิกสภาผู้ทรงเกียรติทุกท่านค่ะ **ปลัด อบต.นาดี ปฏิบัติหน้าที่ นายก อบต.นาดี** ดิฉันนางณัฏฐฤตญา ภูโชคชัย ปลัดองค์การบริหารส่วนตำบลนาดี ปฏิบัติหน้าที่ นายกองค์การบริหารส่วนตำบลนาดี ก็ขอขอบคุณท่าน ประธานสภาฯที่ได้แจ้งข้อมูลให้ทราบค่ะ ทางเราก็จะหาทาง ดำเนินการช่วยเหลือต่อไปค่ะ ซึ่งทาง อบต.ของเรา เบื้องต้นก็จะให้ อาสาสมัครบริบาลท้องถิ่นลงไปดูข้อมูลก่อนค่ะ เพื่อพิจารณาหาแนว ทางการช่วยเหลือต่อไปค่ะ ส่วนอีกเรื่องที่อยากฝากแจ้งให้ทางท่าน สมาชิกสภาฯ ได้รับทราบคือ บ้านของนางสวัสดิ์ ภูผาลา บ้านนาดี หมู่ 9 เป็นงบการซ่อมแซมของอำเภอยางตลาด แต่แรงงานเป็นของ อบต.นาดี ทั้งหมด จนแล้วเสร็จ ที่ได้ไปทำให้ทุกขั้นตอน จนทาง อำเภอได้มามอบบ้านให้เรียบร้อยแล้วค่ะ

**มติที่ประชุม** - รับทราบ

**นายสุมาลย์ ปลดปลิด** - มีสมาชิกสภาฯ ท่านใดมีเรื่องจะสอบถามหรือเพิ่มเติมอีกหรือไม่ครับ**ประธานสภาฯ**

# **มติที่ประชุม** - ไม่มี

# **นายสุมาลย์ ปลดปลิด** - กล่าวปิดประชุม

# **ประธานสภาฯ**

# ปิดประชุมเวลา 15.00 น.

# (ลงชื่อ) ณัฏฐกฤตญา ภูโชคชัย ผู้จดรายงานการประชุมสภาฯ

# (นางณัฏฐกฤตญา ภูโชคชัย)

# เลขานุการสภาองค์การบริหารส่วนตำบลนาดี

# (ลงชื่อ) สุมาลย์ ปลดปลิด ผู้ตรวจรายงานการประชุมสภาฯ

# (นายสุมาลย์ ปลดปลิด)

# ประธานสภาองค์การบริหารส่วนตำบลนาดี

# **คณะกรรมการตรวจรายงานการประชุม**

# 

# (ลงชื่อ) กัลยรัตน์ ภูกระทาน ประธานกรรมการตรวจรายงานการประชุม

# (นางสาวกัลยรัตน์ ภูกระทาน)

# สมาชิกสภาองค์การบริหารส่วนตำบลนาดี หมู่ที่ 1

# (ลงชื่อ) วัฒนา ภูหวน กรรมการตรวจรายงานการประชุม

# (นายวัฒนา ภูหวน)

# สมาชิกสภาองค์การบริหารส่วนตำบลนาดี หมู่ที่ 5

# (ลงชื่อ) จ.ส.อ. บุญล้อม ภูสมศรี กรรมการตรวจรายงานการประชุม

# (บุญล้อม ภูสมศรี)

# สมาชิกสภาองค์การบริหารส่วนตำบลนาดี หมู่ที่ 9